Henryk Wieniawski

Henryk Wieniawski (Lublin, 1835eko uztailaren 10a - Mosku, 1880ko martxoaren 31a) poloniar biolin-jotzailea eta musikagilea izan zen. XIX. mendeko biolin-jotzaile onenetako bat izan zen. Hamaika urte zituela lehen biolin-saria irabazi zuen Parisko kontserbatorioan. Kontzertu ugari eman zituen, eta ospetsu egin zen mundu osoan. 1851-1853. urteetan Errusian jo zuen, eta 1860-1872. urteetan tsarraren gorteko musikari izan zen San Petersburgon. 1872-1874. urteetan Estatu Batuetan eman zituen kontzertuak. Musika-lan erromantikoak idatzi zituen, besteak beste, mazurkak, polonesak eta biolinerako bi kontzertu.

Erreferentziak 

Poloniako musikagileak
Poloniako biolin-jotzaileak
Poloniako juduak
Lublingo voivoderriko jendea
Katolizismora judaismotik konbertituak
Moskun hildakoak
Gaixotasun kardiobaskularrek hildakoak